
ప్యాంగ్యాంగ్ : ఉత్తర కొరియా బుధవారం అమెరికాను తీవ్రంగా హెచ్చరించింది. తమ దేశాధినేత కిమ్ జోంగ్ ఉన్ను పదవీచ్యుతుణ్ణి చేయడానికి డొనాల్డ్ ట్రంప్ నేతృత్వంలోని అమెరికా ప్రయత్నిస్తే అమెరికా గుండెలపై అణ్వాయుధాలతో విరుచుకుపడతామని హెచ్చరించింది. ఉత్తర కొరియా విదేశాంగ శాఖ అధికార ప్రతినిథిని ఉటంకిస్తూ ఈ వివరాలను ప్రభుత్వ ఆధ్వర్యంలోని కొరియన్ సెంట్రల్ న్యూస్ ఏజెన్సీ (కేసీఎన్ఏ) తెలిపింది.ఉత్తర కొరియా అత్యున్నత అధికారాన్ని ఎవరైనా హెచ్చరిస్తే, ప్రత్యక్షంగా లేదా పరోక్షంగా అటువంటి చర్యలకు పాల్పడే దేశాలు, సంస్థలపై ముందస్తుగానే అన్నివిధాలుగా విరుచుకుపడాలని తమ దేశ చట్టాలు చెప్తున్నాయని ఆ దేశ విదేశాంగ శాఖ అధికార ప్రతినిథి చెప్పినట్లు కేసీఎన్ఏ తెలిపింది. అణ్వస్త్రాలతో సహా అన్ని రకాలుగానూ ముందస్తు దాడులు చేసే అవకాశం ఉందన్నారని పేర్కొంది. తమ సుప్రీమ్ లీడర్షిప్ను తొలగించేందుకు అమెరికా చేసే ప్రయత్నాల గురించి ఏమాత్రమైనా సంకేతాలు కనిపిస్తే, తాము నిర్దయగా తమ శక్తిమంతమైన అణు సుత్తితో అమెరికా గుండెలపై మోదుతామన్నారని తెలిపింది.

pangang : uttara koria budhavaaram americanu teevramgaa heccharinchindi. tama deshaadhinetha kim jong unnu padaveechyutunni cheyadaaniki donald trump netrutvamloni america prayatniste america gundelapai anvaayudhaalatho viruchukupadataamani heccharinchindi. uttara koria videsaanga saakha adhikara pratinithini utankistuu ee vivaraalanu prabhutva aadhvaryamloni korian central neus agency (kcna) telipindi.uttara koria atyunnata adhikaaraanni evaraina hechariste, pratyakshamgaa leda parokshamgaa atuvanti charyalaku palpade deshaalu, samsthalapai mundastugaane annividhaalugaa viruchukupadaalani tama desha chattaalu cheptunnaayani aa desha videsaanga saakha adhikara pratinithi cheppinatlu kcna telipindi. anvastraalato sahaa anni rakaalugaanuu mundastu daadulu chese avakaasam undannaarani perkondi. tama supreem leedarshipnu tolaginchenduku america chese prayatnaala gurinchi ematramaina sanketaalu kanipiste, taamu nirdayagaa tama saktimantamaina anhu suttito america gundelapai modutamannarani telipindi.